Σύνθεση Chipless RFID ετικετών με συχνοτική υπογραφή και κωδικοποίηση με τα στοιχεία οπισθοσκέδασης της κεραίας
Creators: name: Βάσσος, Ευάγγελος Γεωργίου
Publisher: name: Aristotle University of Thessaloniki
Year: 2017
Subjects: Chipless RFID ετικέτα
Ηλεκτρομαγνητική οπισθοσκέδαση
Συχνοτική κωδικοποίσηση
Chipless RFID tag
Electromagnetic backscattering
Frequency coding

description: Η ραγδαία ανάπτυξη της τεχνολογίας δημιούργησε την ανάγκη όλο και μικρότερων, ευέλικτων και με μεγάλες δυνατότητες συστημάτων ελέγχου αναγνώρισης και παρακολούθησης ανθρώπων, ζώων ή αντικειμένων. Η RFID ( Radio Frequency Ιdentification) τεχνολογία αποτελεί μια μέθοδο ραδιοσυχνοτικής αναγνώρισης. Πρόκειται για μια τεχνολογία αυτόματης ταυτοποίησης αντικειμένων ή και προσώπων που στηρίζεται στην αποθήκευση και ανάκτηση δεδομένων εξ’αποστάσεως που φέρουν ετικέτα RFID. Στην ετικέτα αυτή ή αλλιώς αναμεταδότη μπορούν να αποτυπωθούν σημαντικά χαρακτηριστικά και να αξιοποιηθούν για την υποστήριξη υποδομών και συστημάτων ελέγχου αναγνώρισης έχοντας δυνατότητα εφαρμογής σε διάφορους τομείς όπως σε συστήματα ελέγχου πρόσβασης, σε συστήματα ασφαλείας, στην ταυτοποίηση προσώπων, σε ολοκληρωμένα επιχειρησιακά συστήματα, στον τομέα της υγείας, σε βιομηχανίες κ.λ.π. Η τελευταία εξέλιξη στην τεχνολογία που αναπτύσσεται είναι οι Chipless RFID ετικέτες.Έχουν ενδιαφέρον λόγω του χαμηλού κόστους παραγωγής ενώ ταυτόχρονα πληρούν τα βασικά κριτήρια της εμβέλειας ανάγνωσης και της χωρητικότητας αποθήκευσης της πληροφορίας. Στην παρούσα ερευνητική εργασία πραγματοποιήθηκε σύνθεση πρωτότυπων Chipless RFID ετικετών με συχνοτική υπογραφή και κωδικοποίηση μέσω της διαμόρφωσης των στοιχείων της κεραίας της ετικέτας. Έμφαση δίνεται στο μαθηματικό μοντέλο που χρησιμοποιείται ώστε να εξάγονται μητρικοί κώδικες .Με τη βοήθεια αυτών των μητρικών κωδίκων και με τη χρήση τεχνικών επεξεργασίας της δομής που αναφέρονται στην εργασία, δημιουργήθηκαν οι λοιποί κώδικες από τον εκάστοτε μητρικό κώδικα . Ο συνδυασμός του μητρικού κώδικα μαζί με τους κώδικες που εξάγονται από αυτόν, μπορούν να χρησιμοποιηθούν για συγκεκριμένη μορφή ταυτοποίησης. Σχετικά παραδείγματα παρουσιάζονται και στην εργασία. Κατά συνέπεια επιβεβαιώθηκε ότι με το μαθηματικό μοντέλο που χρησιμοποιήθηκε μπορούν να κατασκευαστούν κώδικες που απαιτούνται στην Chipless RFID τεχνολογία.
description: The rapid development of technology has created the need for ever smaller, flexible and highly-capable systems for controlling and tracking people, animals or objects. RFID (Radio Frequency Identification) technology is a method of radio-frequency identification. This is an automated object or person identification technology based on the storage and retrieval of RFID tagged remote data. This tag or transponder can be captured and used to support infrastructure and recognition control systems that can be deployed in a variety of areas such as access control systems, security systems, person identification, integrated business systems, health, industries, etc. The latest development in technology is Chipless RFID tags.They are interested in the low cost of production while at the same time meeting the basic criteria of reading range and storage capacity of information. In the present research, a synthesis of original Chipless RFID labels was carried out with frequency signature and coding through the configuration of the tag antenna elements. Emphasis is placed on the mathematical model used to extract parent codes.With the help of these parent codes and using the structure processing techniques mentioned in the work, the other codes were created from the parent code. The combination of the parent code together with the codes extracted from it can be used for a specific identification form. Relevant examples are also presented in the work. It was therefore confirmed that with the mathematical model used, codes required in Chipless RFID technology can be constructed.